Sklené (okres Turčianske Teplice)

**Sklené** (, ) je obec na Slovensku v okrese Turčianske Teplice. Do roku 1927 úradným názvom obce bolo **Sklenô**. Nachádza sa na styku Žilinského, Banskobystrického a Trenčianskeho kraja, susedí s obcami Turček, Ráztočno, Jalovec, Turčianske Teplice, Horná Štubňa, Kunešov a Dubové. Historicky bolo súčasťou Turčianskej stolice, regiónu Hauerland a obcou kremnického panstva.

## Prírodné pomery
Chotár obce je prevažne odlesnený, nachádza sa medzi pohoriami Žiar a Kremnické vrchy v doline potoka Sklené. Podložie sú prevažne treťohorné usadeniny, na hornatine Žiaru a Kremnických vrchov aj kryštalické a vyvreté horniny. Prevažujú rendziny a hnedé lesné pôdy. Vo východnej a severnej časti chotára obce sa nachádza NPR Turiec, chrániaca najmä močaristé lužné porasty (od majera *Lupták-Brett* a muničného skladu až po Čepčiansky les).

## Doprava
Dopravnú obslužnosť obce zabezpečuje železničná trať 145, pričom stanica Železničná stanica Sklené pri Handlovej sa nachádza na dolnom konci obce. Obec je dostupná po ceste III/2171, ktorá síce pokračuje až do Rematy, no v úseku od konce obce je v neprejazdnom stave. K železničnej stanici vedie cesta III/2172. Do obce premávajú autobusy SAD Žilina.

## Symboly obce
Erbom obce je zelená rastlina čemerice bez kvetu na striebornom pozadí.

## Samospráva

Starostkou obce bola od komunálnych volieb 2018 Erika Lahutová (*[[SMER – sociálna demokracia|SMER-SD]]*), ktorá v komunálnych voľbách v novembri 2018 získala 169 hlasov a tým o 102 hlasov porazila najbližšiu protikandidátku, Katarínu Hammerovú (*nezávislá*). Účasť vo voľbách bola 65,51 % oprávnených voličov v obci.
Od volieb v roku 2022 je starostom obce **Ing. Tibor Rišiaň** (*nezávislý*), ktorý získal 102 hlasov. V týchto voľbách sa volilo v obci len 5 poslancov, oproti 7 v predchádzajúcom volebnom období. Volieb sa zúčastnilo 64,0 % oprávnených voličov v obci.

## História
Obec vznikla pravdepodobne tzv. vnútornou nemeckou kolonizáciou v rámci regiónu Hauerland, kedy zakladali obec Nemci z iných oblastí v rámci Slovenska. Za zakladateľa sa považuje Peter Glaser, ktorého pôvod sa pravdepodobne uvádza do Kremnice.  Zmluvu so zemanmi z Mútnej podpísal 25. júna 1360, územie obce bolo pomenované *Chamarna Lehota* podľa potoka, ktorý ním pretekal. Obec bola následne osídlená nemeckým obyvateľstvom a Peter Glaser bol vyvolený za richtára. Okrem Glasera podpísali zmluvu mútňanskí zemania Klement, syn Štefanov, Ján, syn Petrov, Mikeš a Jakub, synovia Pšochovi, Pavel, syn Kojnov, Peter, syn Tomášov, Peter, syn Pivkov, Dalemír a Ján, synovia Ladislavovi, Štefan, syn Benediktov, Pavel, syn Ondrejov, Marko a Mikuláš, synovia Močkovi, Černík a Imro, synovia Ondrejovi, Batiz, syn Zálohov, Štefan, syn Michalov, Benedikt, syn Martinov, a Mikuláš, syn Dovorov.

Zmluva ukladala Glaserovi vyklčovať les a založiť osadu, pričom prvých 16 rokov bol oslobodený od platby, následne mal povinnosť platiť Mútnej 24 zl. ročne. Mal právo postaviť kostol, držať kováča a obuvníka a rozhodovať vo veciach obecných.  Za úlohu mu bolo dané aj vyrábať sklo, pričom sa predpokladá, že lokalita Biely potok v Sklenom bola jedna z prvých na Slovensku, kde sa Sklo vyrábalo. 

Počas prvej ČSR obyvatelia pracovali prevažne v lesoch, baniach alebo v poľnohospodárstve. V obci bola píla a liehovar. Počas SNP a prechodu frontu bolo zničených asi 250 domov v obci. Sklené bolo dejiskom jednej z najhorších represálií proti nemeckému obyvateľstvu, kedy povstalci zavraždili v časti *Rovná hora* 187 civilistov z obce.

Po druhej svetovej vojne boli Nemci vysídlení a obec bola zaľudnená Slovákmi z Rumunska a Maďarska. V roku 1950 bolo v obci založené JRD.

Spomína sa v roku 1360 ako *Chamarna lehota*, 1367 ako *Sceklenner lhota*, 1382 ako *Plantatio vitrea, vulgariter autem Sclenar Helhota* 1393 ako *Gloershau*, 1400 ako *Sceclenner*, 1401 ako *Zklenerlehota*, 1405 ako *Scekleuner*, 1773 ako *Sklenno*, 1920 ako *Sklenô* a od 1927 ako *Sklené*.

## Obyvateľstvo
Počas sčítania v roku 2021 v obci žilo 355 mužov (51,75 %) a 331 žien (48,25 %). Podiel národností a materinského jazyka vyjadruje nasledujúci graf:

Vývoj počtu obyvateľov od roku 1785 po 2021 vyjadruje nasledovný graf. Je jasne viditeľný hlavne silný pokles po druhej svetovej vojne z dôvodu vysídlenia miestnych Nemcov.

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:600 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:3500
TimeAxis   = orientation:vertical
AlignBars  = justify
ScaleMajor = gridcolor:darkgrey increment:500 start:0
ScaleMinor = gridcolor:darkgrey increment:250 start:0
BackgroundColors = canvas:sfondo

BarData=
  bar:1785 text:1785
  bar:1828 text:1828
  bar:1869 text:1869
  bar:1880 text:1880
  bar:1890 text:1890
  bar:1900 text:1900
  bar:1910 text:1910
  bar:1921 text:1921
  bar:1930 text:1930
  bar:1940 text:1940
  bar:1948 text:1948
  bar:1961 text:1961
  bar:1970 text:1970
  bar:1980 text:1980
  bar:1991 text:1991
  bar:2001 text:2001
  bar:2011 text:2011
  bar:2013 text:2013
  bar:2017 text:2017
  bar:2021 text:2021

PlotData=
  color:barra width:20 align:left

  bar:1785 from:0 till: 1270
  bar:1828 from:0 till: 1563
  bar:1869 from:0 till: 1812
  bar:1880 from:0 till: 1886
  bar:1890 from:0 till: 2058
  bar:1900 from:0 till: 2296
  bar:1910 from:0 till: 2659
  bar:1921 from:0 till: 2733
  bar:1930 from:0 till: 3254
  bar:1940 from:0 till: 3171
  bar:1948 from:0 till: 1599
  bar:1961 from:0 till: 1699
  bar:1970 from:0 till: 1347
  bar:1980 from:0 till: 1200
  bar:1991 from:0 till: 891
  bar:2001 from:0 till: 816
  bar:2011 from:0 till: 768
  bar:2013 from:0 till: 749
  bar:2017 from:0 till: 728
  bar:2021 from:0 till: 686

PlotData=

  bar:1785 at: 1270 fontsize:S text: 1270 shift:(-8,5)
  bar:1828 at: 1563 fontsize:S text: 1563 shift:(-8,5)
  bar:1869 at: 1812 fontsize:S text: 1812 shift:(-8,5)
  bar:1880 at: 1886 fontsize:S text: 1886 shift:(-10,5)
  bar:1890 at: 2058 fontsize:S text: 2058 shift:(-10,5)
  bar:1900 at: 2296 fontsize:S text: 2296 shift:(-10,5)
  bar:1910 at: 2659 fontsize:S text: 2659 shift:(-10,5)
  bar:1921 at: 2733 fontsize:S text: 2733 shift:(-10,5)
  bar:1930 at: 3254 fontsize:S text: 3254 shift:(-10,5)
  bar:1940 at: 3171 fontsize:S text: 3171 shift:(-10,5)
  bar:1948 at: 1599 fontsize:S text: 1599 shift:(-10,5)
  bar:1961 at: 1699 fontsize:S text: 1699 shift:(-10,5)
  bar:1970 at: 1347 fontsize:S text: 1347 shift:(-10,5)
  bar:1980 at: 1200 fontsize:S text: 1200 shift:(-10,5)
  bar:1991 at: 891 fontsize:S text: 891 shift:(-10,5)
  bar:2001 at: 816 fontsize:S text: 816 shift:(-10,5)
  bar:2011 at: 768 fontsize:S text: 768 shift:(-10,5)
  bar:2013 at: 749 fontsize:S text: 749 shift:(-10,5)
  bar:2017 at: 728 fontsize:S text: 728 shift:(-10,5)
  bar:2021 at: 686 fontsize:S text: 686 shift:(-10,5)

TextData=
  fontsize:S pos:(20,20)


## Časti obce
### Fínske domčeky


Súčasťou obce je osada *Fínske Domčeky*. Nachádza sa na ceste zo Skleného smerom do Turčeka. Ide skôr o väčšiu chatovú osadu, než skutočné sídlo. Názov pravdepodobne pochádza zo vzhľadu tunajších dvojdomov, ktorý môže pripomínať škandinávsku architektúru. Osada bola vystavaná v 50. rokoch ako ubytovanie dôstojníkov, pracujúcich v kasárňach a muničnom sklade.

## Muničný sklad


V obci sa nachádza muničný sklad Ministerstva obrany SR (*Vojenský útvar 5728 Martin - muničný sklad Sklené*) a sklad trhavín podniku Istrochem Bratislava, kde sa okrem iného manipuluje s TNT a danubitom. Je to jeden zo šiestich muničných skladov na Slovensku, pričom sa tu skladuje okolo 4700 ton hlavne delostreleckej, pechotnej a ženijnej munície. V roku 2017 sa pri mimoriadnej inventarizácii zistilo, že v muničnom sklade chýba väčšie množstvo munície, údajne až 300 000 nábojov.

## Kultúra a zaujímavosti
### Pamiatky, pamätihodnosti
* Rímskokatolícky kostol Narodenia Panny Márie, prvý raz spomínaný v roku 1560. Jednoloďová pôvodne renesančná stavba s polygonálnym ukončením presbytéria a predstavanou vežou z rokov 1626-1627. Nachádza sa na vyvýšenine uprostred obce, v areáli starého cintorína obohnaného múrom. Stavba je postavená na staršom gotickom základe. V interiéri sa nachádza hodnotná socha Piety, ľudová rezba z roku 1864, riešená na spôsob barokových plastík. V blízkosti kostola sa nachádza viacero vzácnych starých drevín, solitérov. Najstarší z nich, 460-ročnú chránenú lipu veľkolistú vyvrátila 17. 8. 2021 veterná smršť, ktorá načas ochromila aj dopravu z obce a do nej.  Na cintoríne pri kostole sa nachádzajú liatinové kríže z 19. a začiatku 20. storočia.

súbor:Kostol Sklene 3.JPG
súbor:Kostol Sklene 4.JPG
súbor:Sklené3.jpg
súbor:Sklené4.jpg


* Richtársky dom, pôvodne renesančná stavba zo 17. storočia, ktorý dalo postaviť kremnické panstvo. Slúžil ako kláštor benediktínov. Od roku 1848 slúžil ako pálenica, v roku 1866 vyhorel a potom v ňom bol obchod a krčma. V roku 1900 vyhorel znovu a v roku 1912 ho odkúpil učiteľ Josef Stritz (neskôr preživší masakry v Rovnej hore), ktorý ho prestaval na obytný dom.

súbor:Sklené richtársky dom.jpg


* Kaplnka Sedembolestnej panny Márie z roku 1880, rekonštruovaná v rokoch 1903 a 1912

súbor:Sklené kaplnka.jpg


* Kríž na horskom priechode do Rematy postavený v roku 1931

súbor:Sklené kríž.jpg


* Obecný dom (osvetová beseda), postavený v roku 1930, v súčasnosti pošta a miestne kultúrne stredisko. V roku 1940 bola ku obecnému domu pristavaná kinosála kopírujúca projekt Robotníckeho domu vo Vrútkach, v roku 1941 sa konalo slávnostné otvorenie, premietalo sa ešte v roku 1995. Kinosála obecného domu je najväčšou v okrese.

### Pamätníky, pomníky a pamätné tabule
* Pamätník obetiam masakry v Rovnej hore 

súbor:Sklené pamatnik DSV.JPG
súbor:Massengrab in Glaserhau(sp).jpg

* Pamätník obetiam výstavby Bralského tunela

súbor:Sklené pamätník 1.jpg
súbor:Sklené pamätník 2.jpg
súbor:Sklené pamätník 3.jpg
súbor:Sklené pamätník 4.jpg

* Pamätník obetiam prvej svetovej vojny z roku 1928

súbor:Pamatnik Sklene PSV1.JPG
súbor:Pamatnik Sklene PSV2.JPG
súbor:Pamatnik Sklene PSV3.JPG

* Pamätník založenia obce, pôvodne pomník Klementovi Gottwaldovi
* Pamätná tabuľa miestnej obeti vzbury v Kragujevaci na obecnom dome

## Osobnosti obce
### Rodáci
* Erwin Latzko (* 1924 – † 2010), nemecký botanik
### Pôsobili tu
* Karol Bitterer (* 1888 – † 1942), katolícky kňaz
* Josef Steinhübl (* 1902 – † 1984), katolícky kňaz a politik KdP

## Galéria


súbor:Sklené, Slovakia - panoramio.jpg|Pohľad na obec z Rovní
súbor:Pohľad na Sklené.jpg|Pohľad od kríža na hornom konci
súbor:Sklené2.jpg|Ľudová architektúra
súbor:Lipa Sklené.JPG|Pamätná lipa pri kostole
súbor:Obec SKlené.JPG|Centrum obce, v pozadí obecný dom
súbor:ŽST Sklené pri Handlovej 1.jpg|Staničná budova
súbor:ŽST Sklené pri Handlovej 2.jpg|Pohľad na koľajisko stanice


## Referencie

## Iné projekty

## Externé odkazy
* Oficiálna stránka


Kategória:Obce okresu Turčianske Teplice
Kategória:Sklárske obce na Slovensku